b'\n_START_ARTICLE_\nRondel (fortifikacija)\n_START_PARAGRAPH_\nRondel je mo\xc4\x8dna topni\xc5\xa1ka utrdba z zaobljenim ali kro\xc5\xbenim tlorisom podobne vi\xc5\xa1ine kot sosednje obzidje. Kadar je utrdba precej ve\xc4\x8dja od obzidja, se imenuje baterijski stolp.\n_START_SECTION_\nOblika\n_START_PARAGRAPH_\nZasnova rondele je ogromna v primerjavi z normalnim obrambnim stolpom, saj je omogo\xc4\x8dila uvajanje te\xc5\xbekega topni\xc5\xa1tva. Rondele so bile zgrajene tako iz zemlje kot iz opeke. V kasnej\xc5\xa1em obdobju so bili v utrdbah, posebno ob obzidjih in okopih zgrajeni obokani prostori kazemate. Tu so se pripravljali strelci na obrambo in tu so v trdnjavah v 17. in 18. stoletju hranili bojne zaloge.\n_START_SECTION_\nPojav\n_START_PARAGRAPH_\nRondele so se pojavile v 15. stoletju, ko so se postopoma topovi razvili v u\xc4\x8dinkovito oblegovalno oro\xc5\xbeje. Rondele so najstarej\xc5\xa1e stalne topni\xc5\xa1ke utrdbe. Njihov vrhunec je bil v 15. in za\xc4\x8detku 16. stoletja. Zgodnji primeri artilerijskih rondel so v mestni utrdbi T\xc3\xa1bor pred letom 1433 in gradu Sion okoli 1426-1427, vsekakor preden so bile spremenjene za obleganje leta 1437. Drugi zgodnji srednjeevropski primeri, ki so ohranjeni so rondele na gradu Sigmundskron blizu Bolzana (iz 1473), hesen\xc5\xa1ki vodni grad Friedewald (iz 1476), sosednji Herzberg (iz 1477), Grad Haut-K\xc5\x93nigsbourg iz 1479, Breuberg (okoli 1480), v Halle na Saali (iz 1484), Burghausen ob Salzach (okoli 1488), grad Heidelberg (okoli 1490/1500) ali jugozahodna rondela gradu Marburg (1522-1523) in v obliki Fulda rondele pred gradom Kassel (1523).\n_START_SECTION_\nPropad\n_START_PARAGRAPH_\nTako kot bastijon v obliki podkve, ima rondel tako imenovano slepo pego, zaradi \xc4\x8desar je ranljiva. Poleg tega je imela zgoraj malo prostora za te\xc5\xbeek top. Tudi kazemate so lahko hranile le nekaj topov, ker so ustvarili veliko dima, ki se je le po\xc4\x8dasi razpr\xc5\xa1il. Rondel je bila stopnja v razvoju poznih srednjeve\xc5\xa1kih utrdb in ni izpolnjevala zahtev obrambnih del zgodnjega novega veka. Tudi gradnja velikih in debelih sten rondela, kot so tiste v Munotu v Schaffhausenu, zgrajena od 1563 do 1585, so nezadosten odziv na tehnologijo \xc4\x8dasa._NEWLINE_Zaradi svojih slabosti je bil rondel v 16. stoletju marsikje zamenjana z ve\xc4\x8d kotnim bastijonom petkrakega tlorisa, ki je temeljil na italijanskih izku\xc5\xa1njah. Kljub prednosti ve\xc4\x8dkotnega bastijona, so bile razli\xc4\x8dne evropske trdnjave \xc5\xa1e naprej za\xc5\xa1\xc4\x8ditene z rondeli \xc5\xa1e nekaj \xc4\x8dasa v 17. stoletju, kar je delno posledica visokih stro\xc5\xa1kov gradnje trdnjave. Poleg strokovnega znanja o oblikovanju bastijona se je ta v mnogih delih Evrope \xc5\xa1iril zelo po\xc4\x8dasi.\n_START_SECTION_\nKasnej\xc5\xa1e oblikovanje in ponoven pojav\n_START_PARAGRAPH_\nDesetletja po iznajdbi ve\xc4\x8dkotnega bastijona, so bili rondeli zgrajeni zdaj bolj pogosto v kombinaciji z zemeljskim materialom ali kamnom in kombinacijo topni\xc5\xa1kega obzidja, kot del stalne glavne obrambne \xc4\x8drte, ki je nudila ve\xc4\x8djo za\xc5\xa1\xc4\x8dito pred topni\xc5\xa1kim obstreljevanjem._NEWLINE_Primeri novej\xc5\xa1ega tipa rondelov in povezave topni\xc5\xa1kega obzidja je na zahodni strani gradu Heidelberg (iz c. 1526), \xc5\xa1iritev mestnih utrdb Celle (okoli 1530) (niso ohranjene), \xc5\xa1est rondel za majno mesto Pfalzel an der Mosel (od 1532), \xc5\xa1tirje artilerijski stolpi v Solothurnu (iz 1534), trije rondeli v Sparrenburg nad Bielefeldom (iz 1535) in rondel pri W\xc3\xbcrttembergu za trdnjavo Hohentwiel (iz 1538). Tudi cesarsko mesto N\xc3\xbcrnberg je med letoma 1527 in 1550 zgradilo ve\xc4\x8d manj\xc5\xa1ih rondel ter med 1556 in 1559 \xc5\xa1tiri pomembne okrogle stolpe ob glavnih vratih, kot topni\xc5\xa1ke plo\xc5\xa1\xc4\x8dadi, prav tako pa tudi cesarsko mesto Rothenburg ob der Tauber leta 1572. Veliko trdnjav sestavljajo izklju\xc4\x8dno medsebojno povezani rondeli, na primer grad Deal na ju\xc5\xbeni obali Anglije, katerega gradnja se je za\xc4\x8dela leta 1539. V poznem 18. in 19. stoletju so se rondele vrnile v modo zaradi sprememb v voja\xc5\xa1ke tehnologije.\n_START_SECTION_\nPrimer Plassenburg\n_START_PARAGRAPH_\nNa trdnjavi Plassenburg v Kulmbachu obstajata dva osupljiva rondela. En je visok, notranji, zgrajen v veliko ve\xc4\x8djem zunanjem rondelu. Ta konstrukcija je ena izmed najve\xc4\x8djih ohranjenih v Nem\xc4\x8diji. Notranji in zunanji tvorita dve strelni plo\xc5\xa1\xc4\x8dadi, kar je pomenilo, da bi lahko povzro\xc4\x8dali mo\xc4\x8dno obstreljevanje iz \xc5\xa1tirih baterij. Trdnjavo s svojimi rondeli je uporabljala vojska do napoleonskih vojn leta 1806. Dva rondela na zahodu trdnjave sta bila obnovljena, potem ko je bil kraj leta 1554 uni\xc4\x8den v drugi vojni mejnih grofov, \xc4\x8deprav so bili v tem \xc4\x8dasu \xc5\xbee nadome\xc5\xa1\xc4\x8deni z bastijoni. Pozneje, med 1557 in 1607, je bilo dodanih \xc5\xa1e ve\xc4\x8d bastijonov.'